CELEX: 62020CN0178
Language: fi
Date: 2020-04-07 00:00:00
Title: Asia C-178/20: Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 7.4.2020 – Pharma Expressz Szolgáltató és Kereskedelmi Kft v. Országos Gyógyszerészeti és Élelmezés-egészségügyi Intézet

24.8.2020   
            
            
               FI
            
            
               Euroopan unionin virallinen lehti
            
            
               C 279/24
            
         
      Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 7.4.2020 – Pharma Expressz Szolgáltató és Kereskedelmi Kft v. Országos Gyógyszerészeti és Élelmezés-egészségügyi Intézet
      (Asia C-178/20)
      (2020/C 279/34)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Fővárosi Törvényszék (aiemmin Fővárosi Közigazgatási és Munkaügyi Bíróság)
      
         Pääasian asianosaiset
      
      
         Kantaja: Pharma Expressz Szolgáltató és Kereskedelmi Kft
      
         Vastaaja: Országos Gyógyszerészeti és Élelmezés-egészségügyi Intézet
      
         Ennakkoratkaisukysymykset
      
      
                  1)
               
               
                  Seuraako direktiivin 2001/83/EY (1) 70–73 artiklasta, että lääkettä, josta ei yhdessä jäsenvaltiossa edellytetä lääkemääräystä, on pidettävä toisessakin jäsenvaltiossa lääkkeenä, josta ei edellytetä lääkemääräystä, siinäkin tapauksessa, että mainitulla lääkkeellä ei kyseisessä toisessa jäsenvaltiossa ole [markkinoille saattamista koskevaa] lupaa eikä luokittelua?
               
            
                  2)
               
               
                  Onko määrällinen rajoitus, jonka perusteella sellaisen lääkkeen, jolla ei ole [markkinoille saattamista koskevaa] lupaa jossakin jäsenvaltiossa, mutta jolla on [markkinoille saattamista koskeva] lupa toisessa Euroopan talousalueen jäsenvaltiossa, tilaamiseen ja potilaalle luovuttamiseen vaaditaan ehdottomasti lääkemääräys ja lääkeviranomaisen hyväksyntä siinäkin tapauksessa, että lääke on toisessa jäsenvaltiossa rekisteröity lääkkeeksi, josta ei edellytetä lääkemääräystä, perusteltu SEUT 36 artiklassa tarkoitetulla tavalla ihmisten terveyden ja elämän suojelemiseksi?
               
            
         (1)  Ihmisille tarkoitettuja lääkkeitä koskevista yhteisön säännöistä 6.11.2001 annettu Euroopan parlamentin ja neuvoston direktiivi 2001/83/EY (EYVL 2001, L 311, s. 67).